കുഴിനഖം മാറാന് ചില മാര്ഗങ്ങള് വീട്ടിലുണ്ട് നഖത്തിന് ചുറ്റുമുള്ള ചര്മ്മത്തിലുണ്ടാകുന്ന നീര്വീക്കത്തെയാണ് കുഴിനഖം എന്നു പറയുന്നത്. അധികസമയം കൈ കാലുകളില് നനവ് ഉണ്ടാക്കുന്ന ജോലികളില് ഏര്പ്പെടുന്നവര്, പ്രമേഹരോഗികള്, മറ്റ് കാരണങ്ങള് കൊണ്ട് രോഗപ്രതിരോധശേഷി കുറഞ്ഞവര് എന്നിവരിലാണ് സാധാരണയായി കുഴിനഖം ഉണ്ടാകുന്നത്. നനവ് അധികമായി ഉണ്ടാവുമ്ബോഴും ഡിറ്റര്ജന്റ്, വളം, മണ്ണ് തുടങ്ങിയവയുമായി നിരന്തരം സമ്ബര്ക്കം പുലര്ത്തുമ്ബോഴും നഖത്തിന് ചുറ്റുമുള്ള ചര്മ്മത്തിനും ഇടയിലുള്ള ക്യൂട്ടിക്കിള് എന്ന ഭാഗത്തിന് ക്ഷതം സംഭവിച്ച് അതുവഴി ബാക്ടീരിയ, ഫംഗസ് തുടങ്ങിയവ നഖത്തിന് ചുറ്റുമുള്ള ചര്മ്മത്തിലേക്ക് പ്രവേശിക്കുന്നു. ഇതിന്റെ ഫലമായി നഖത്തിന് ചുറ്റും ചുവപ്പും, തടിപ്പും, വീക്കവും വേദനയും ഉണ്ടാകുന്നു. കുഴിനഖം മാറാന് വീട്ടില് തന്നെ പരീക്ഷിക്കാവുന്ന ചില മാര്ഗങ്ങള് അറിയാം കുഴിനഖം അകറ്റാന് ഏറ്റവും മികച്ചൊരു മരുന്നാണ് ഉപ്പ് വെള്ളം. ഒരു പാത്രത്തില് പാദം മുങ്ങിയിരിക്കാന് പാകത്തില് ചൂടുവെള്ളം എടുക്കുക. അതില് ഹൈഡ്രജന് പെറോക്സൈഡ് ചേര്ത്തശേഷം കാല് മുക്കി വയ്ക്കുക. കാല് പുറത്തെടുത്ത് വിരലുകളില് ഉപ്പ് വയ്ക്കുക. മൂന്ന് മിനിറ്റ് നേരം ഇങ്ങനെ വച്ചിരിക്കുക. ഇതിന് ശേഷം പാത്രത്തിലെ വെള്ളത്തില് ഒരു കപ്പ് ഉപ്പ് ചേര്ത്ത് അരമണിക്കൂര് കാല് അതില് മുക്കിവയ്ക്കുക. ദിവസവും ഇത് ചെയ്യാവുന്നതാണ്. വേപ്പെണ്ണയുടെ ആന്റിഫംഗല് ഗുണങ്ങള് നഖത്തിലെ പൂപ്പല്ബാധയെ ഭേദപ്പെടുത്തുകയും അവയുടെ രൂപഭംഗി മെച്ചപ്പെടുത്തുകയും ചെയ്യും. നഖത്തിലും ചുറ്റും വേപ്പെണ്ണ പുരട്ടി മസാജ് ചെയ്യുക. കുഴിനഖം തടയാന് ഏറ്റവും മികച്ചതാണ് നാരങ്ങയുടെ നീര്. കുഴിനഖമുള്ള ഭാഗത്ത് നാരങ്ങ നീര് പുരട്ടുന്നത് പൂപ്പല് കുറയാന് സഹായിക്കുന്നു.